ཡང་ཕྱི་ལོ་ཞེས་ཐ་སྙད་གསར་བཟོ་དེ་ཡང་འོས་འཚམས་སུ་མ་མཐོང་སྟེ།ཕྱི་པ་དང་ནང་པ།ཕྱི་རྒྱལ་དང།རང་རྒྱལ་ཁྱད་མེད་དེང་སང་རྒྱ་དཀར་ནགཁ་ཆེ།ཡུ་རོབ།ལྷོ་བྱང་ཨ་རི་རྣམས་ལ་བེད་སྤྱོད་བྱེད་པས་སྤྱི་ལོ་ཟེར་བ་སྟེ།སྤྱི་པའི་ལོ་ཞིག་ལ་བརྩིས་ན་དེ་ལྟར་བརྗོད།ལོ་མགོ་ཡེ་ཤུ་མ་ཤི་ཀ་འཁྲུངས་པའི་ལོ་ནས་མགོ་ཚུགས་པ་ཡིན།ཡང་ལོ་ཐོར་བོད་ཟླ་དང་པོ་སོགས་བརྗོད་པ་ཡང་དོན་ལ་མི་གནས་ཏེ།ཧོར་ཇིང་གིར་རྒྱལ་པོས་རྒྱལ་ས་བཟུང་བའི་ལོ་ཟླ་ལ་ལོ་གསར་བརྩིས་ཏེ་ཧོར་ཟླ་དང་པོ་སོགས་བརྗོད་པ་ཡིན།བོད་ཟླ་ནི་དུས་འཁོར་རྒྱུད་བོད་དུ་ཕེབས་པ་ནས་བཟུང་སྟེ་མིང་བཏགས་པ་སྟེ་ཟླ་བ་གསུམ་པ་ལ་ནག་པ་ཟླ་བ་ཞེས་པ་ནས་ཟླ་བ་བཅུ་གཉིས་པར་ཐ་སྐར་ཟླ་བ་ཞེས་རྒྱུ་སྐར་གྱི་མིང་བཏགས་ཡོད།སྔོན་བོད་དུ་སྨན་རྩིས་ཁང་གི་ལོ་ཐོར་ཡང་ཧོར་ཟླ་དང་པོ་སོགས་བྲིས་ཡོད་པ་ཤེས་གསལ་རེད།